*www.sanpetrudecampie.ro*

*sinpetru@cjmures.ro*

**Raportul anual privind starea economică, socială și de mediu a Comunei Sânpetru de Câmpie**

* **Anul 2018 –**

 În conformitate cu prevederile, art.68, alin (3), litera ”a”din Lega administrației publice locale nr. 215/ 2001 republicată, cu modificările și completările ulterioare, primarul: „prezintă consiliului local, în primul trimestru, un raport anual privind starea economică, socială și de mediu a unității administrativ-teritoriale”.

 Raportul conține informații despre activitatea Primăriei, a Consiliului Local Sânpetru de Câmpie in anul ce s-a incheiat precum şi o dare de seamă privind starea economică şi socială si de mediu a comunei Sânpetru de Câmpie.

 Preocuparea principală a mea, a întregului aparat de specialitate din cadrul Primăriei comunei Sânpetru de Câmpie dar si a Consiliului Local Sânpetru de Câmpie , în anul 2018 , a fost gospodărirea eficientă a comunei, a bugetului local şi, nu în ultimul rând, bunăstarea cetățenilor din Sânpetru de Câmpie , vizând: dezvoltarea infrastructurii comunei , repararea și întreținerea drumurilor din comună , asigurarea transparenței în ceea ce privește cheltuirea banilor publici şi a acțiunilor întreprinse de administrația publică , eficientizarea serviciilor aparatului primăriei prin asigurarea condițiilor şi a climatului optim de lucru în cadrul Primăriei Sânpetru de Câmpie , cât și în relațiile cu instituțiile din comună, cu cetăţenii, beneficiarii direcţi ai acestor servicii.

Consiliul Local Sânpetru de Câmpie a fost convocat în anul 2018 în 10 sedinte respectandu-se termenele de convocare a consiliului în şedinţe ordinare şi extraordinare. Şedinţele Consiliului local şi ale comisiilor de specialitate au fost publice, ordinea de zi a fiecărei şedinţe a fost adusă la cunoştinţa opiniei publice prin afişare la sediul Primariei comunei Sânpetru de Câmpie .

 Sedintele Consiliului local , s-au desfasurat cu respectarea procedurilor prevăzute de Legea administratiei publice locale nr. 215/2001,republicată, cu modificările si completările ulterioare .

În anul 2018 in sedintele Consiliului local Sânpetru de Câmpie ,s-au adoptat 34 hotărâri .

Principalele hotarari adoptate de catre Consiliul local Sânpetru de Câmpie in anul 2018 sunt :

* aprobarea bugetului local si a bugetului activitatilor finanţate din venituri proprii si subvenţii in anul 2018 si rectificari de buget;
* aprobarea contului de incheiere a exercitiului bugetar anual si trimestrial ;
* aprobarea retelei scolare a unitatilor de invatamant de stat de pe raza unitatii administrativ teritoriala pentru anul 2018;
* completarea inventarului bunurilor care apartin domeniului public si /sau privat al comunei ;
* stabilirea impozitelor si taxelor locale la nivelul comunei pentru anul 2018;

 In domeniul elaborãrii actelor normative de către Primar, în anul 2018 au fost emise un numar de 288 dispozitii .

 Principalele domenii de activitate vizate în elaborarea acestor acte administrative au fost: asistenta sociala si protectia persoanelor defavorizate, buget, urbanism si amenajarea teritoriului, resurse umane .

 Activitatea in cadrul compartimentului ***contabilitate ,*** s-a desfasurat cu respectarea dispozitiilor legale in vigoare , urmarindu-se incadrarea in prevederile bugetare ale anului 2018 la partea de cheltuieli si urmarirea in mod permanent a realizarii

veniturilor planificate , acest lucru oferindu-ne posibilitatea de a putea realiza cheltuielile planificate .

La finele anului 2018 bugetul local se prezinta astfel :

|  |  |
| --- | --- |
| Denumirea venitului | Realizat |
| Cote defalcate din impozitul pe venit | 121.312 lei |
| Sumne alocate din cotele defalcate din impozitul pe venit pentru echilibrare | 864.091 lei |
| Impozit pe cladiri peroane fiizice | 14.607 lei |
| Impozitul pe cladiri persoane juridice | 24.389 lei |
| Impozitul pe terenuri de la persoanele fizice | 159.908 lei |
| Impozitul pe teren de la persoanele juridice | 36.289 lei |
| Impozitul pe teren extravilan | 15.351 lei |
| Sume defalcate din TVA pentru finantarea cheltuielor descentralizate  | 499.000 lei |
| Sume defalcate din TVA pentru echilibrarea bugetelor locale  | 899.000 lei |
| Venituri din amenzi  | 15.475 lei |
|  Denumirea Cheltuielilor Administratie publica locala : |  |
| Cheltuieli salarii si contributii | 1.402.186 lei |
| Cheltuieli incalzire , energie, iluminat | 117.988 lei |
| Cheltuieli posat ,telecomunicati | 9.834 lei |
| Prestari servicii cu caracter functional | 139.730 lei |
| Intretinere si functionare  | 443.706 lei  |
| Asistenta sociala – personae cu handicap | 401.503.lei |
|  Sectiunea de dezvoltare dezvoltare : |  |
|  Cheltuieli  | 1.291.359 lei |
|  Venituri  | 1.291.359 lei |
| Excedent  | 134.575 lei |

Biroul ***Taxe si Impozite*** s-a ocupat de stabilirea şi încasarea următoarelor impozite, taxe locale şi amenzi datorate de persoane fizice şi persoane juridice, după cum urmează :

 - impozit pe clădiri; - impozit pe teren; - impozit pe mijloacele auto; - taxa judiciară de timbru; - taxa de salubrizare; -taxa de paza - amenzi; - chirii si concesiuni Încasările reprezentând impozite si taxe locale, pentru anul 2018 a fost în sumă de 481.323 lei

 Problemele cele mai des întâmpinate de  acest compartiment în încasarea debitelor sunt la capitolul amenzi precum şi la încasarea debitelor de la persoanele care nu au domiciliul pe raza comunei ***Sânpetru de Câmpie.***

 În ceea ce privesc investițiile , vă pot informa faptul că la momentul actual avem **urmatoarele proiecte**:

1. ***,,Construire sistem de alimentare cu apă a comunei Sânpetru de Câmpie, judeţul Mureş*** ,, proiect aprobat pentru finanțare prin **PNDL ( Programul National de dezvoltare Locală)** la care s-a semnat contractul în valoare de **2.351812 lei** , termen de realizare anii 2019-2020 achiziţia fiind în desfăşurare.
2. ***,,Sistem de alimentare cu apă în localitatea Tuşinu, comuna Sînpetru de Cîmpie,,*** proiect aprobat pentru finanțare prin PNDL la care s-a semnat contractul în valoare de **2.003782 lei**, termen de realizare anul 2020 ,proiectul este în faza de achiziţie proiectare şi execuţie .
3. ***,, Reabilitare şi modernizare Şcoala din localitatea Dîmbu, comuna Sînpetru de Cîmpie,,*** proiect aprobat pentru finanțare prin **PNDL** la care s-a semnat contractul în valoare de **1.913 658 lei**, termen de realizare anul 2019 , proiectul este în faza de achiziţie proiectare şi execuţie .
4. ***,, Modernizarea infrastructurii de interes local din comuna Sînpetru de Cîmpie, judeţul Mureş,,*** proiect aprobat pentru finanțare prin **PNDL** la care s-a semnat contractul în valoare de  **6.537125 lei**, termenul de realizare este anul 2019 , proiectul este în faza de achiziţie proiectare şi execuţie .
5. ***,, Modernizare şi dotare cămine culturale în comuna Sînpetru de Cîmpie, satele Sînpetru de Cîmpie, Tuşinu, Dîmbu,,*** proiect aprobat pentru finanțare prin **PNDR - FEADR**  la care s-a semnat contractul în valoare de  **2.662659 lei**, termen de realizareanul 2019
6. ***,, Reabilitare şi modernizare Şcoala Gimnazială „ SfântulPetru” din localitatea Sînpetru de Cîmpie,,*** proiect depus pentru finanțare in faza de evaluare si aflat in lista de rezerva
7. ***,, Construire capelă mortuară în localitatea Sînpetru de Cîmpie şi Tuşinu,,*** proiect finanțat de la bugetul local în valoare de **525.385 lei**,termen de realizare anul 2019 ,achiziția de lucrări este realizată și se așteaptă ordinul de începere de îndată ce se obține autorizația de construire .
8. ***,, Reparaţii şi izolaţii cu termosistem a faţadelor clădirilor primăriei,,*** proiect finanțat de la bugetul local la care s-a semnat contractul în valoare de**15.470 lei**.
9. ***,,Reparaţii şi izolaţii cu termosistem a faţadelor clădirii dispensarului uman,,*** proiect finanțat de la bugetul local la care s-a semnat contractul în valoare de **22.610lei**, termen de realizare 2018 , lucrările sunt în derulare .

În afara proiectelor amintite mai sus, s-au mai derulat și alte investiții în:

-proiectare , - evaluarea domeniului public; - servicii de consultanță; reparații la clădirea morii din comuna Sânpetru de Câmpie ; reparații fațadă dispensar uman din comuna Sânpetru de Câmpie ; reparații la clădirea PSI.

 Prin intermediul compartimentului de ***asistenta sociala*** de la nivelul comunei Sanpetru de Campie au fost plătite şi acordate indemnizaţiile pentru persoanele cu handicap grav 28 de dosare în plată, alocaţiile de stat 19 dosare, venitul minim garantat 42 dosare , alocaţiile pentru susţinerea familiei, au fost preluate cereri şi declaraţii pe proprie răspundere pentru acordarea ajutorului pentru încălzirea locuinţei cu gaze naturale si lemne pe perioada sezonului rece , noiembrie 2018- martie 2019 – un numar de 131 cereri

 În baza Legii 448 /2006 - privind protecţia si promovarea drepturilor persoanelor cu handicap avem 21 beneficiari de indemnizaţie pentru persoana cu handicap şi 7 persoane angajate ca asistent personal pentru persoana cu handicap.

 În domeniul asistenţei sociale se vor aloca fonduri pentru susţinerea în continuare a sistemului de protecţie a persoanelor aflate în perioadă de risc social, precum si de prevenire a excluziunii sociale.

 In cursul anului 2018 pe linia activitătii de urbanism au fost eliberate un numar de 18 certificate de urbanism si 21 autorizatii de construire . Pe linia activitătii ***registrul agricol*** au fost eliberate 346 adeverinte APIA , 59 atestate de producator si carnete de comercializare produse din sectorul agricol , au fost înregistrate 102 contracte de arendare terenuri agricole.

Sau actualizat date privind evidentele Registrului agricol atât pe format hârtie cât și electronic.

 S –a demarat procedura de inscriere a imobilelor din comună în Registrul Electronic National de Nomenclatură Stradală .

 S –a continuat operatiunea de măsurare in teren si completarea proceselor verbale de punere in posesie a persoanelor indreptațite la reconstituirea dreptului de proprietate in baza legilor fondului funciar, pentru intocmirea titlurilor de proprietate .

 In comuna Sânpetru de Câmpie există 3 școli 3 grădinițe unde își desfășoară activitatea școlară și preșcolară cei 279 elevi din care 115 elevi în ciclul primar (clasele I-IV ) 97 elevi in ciclul gimnazial (clasele V-VIII )și 67 preșcolar , îndrumați de cadre didactice din care 3 educatori 7 învătători, 13 profesori. Si in anul 2018 primaria comunei Sânpetru de Câmpie a asigurat transportul elevilor din satele comunei cu doua microbuze, primite de la Ministerul Dezvoltării Regionale . Scopul principal al utilizării mijloacelor de transport şcolar, este transportul dus-întors al elevilor, dintre localitatea de domiciliu a acestora si unitatea de învăţământ la care îsi desfăşoară cursurile. Cheltuielile suportate de către Consiliul Local pentru microbuz şcolar in anul 2018 au fost : cheltuieli de întreţinere şi asigurări auto; cheltuieli pentru obţinerea autorizaţiilor şi licenţelor de transport persoane ; cheltuieli pentru alte autorizaţii necesare bunei funcţionări a microbuzului; cheltuieli pentru salarizarea conducătorului auto; cheltuieli cu plata combustibilului si RCA.

 În domeniul *gospdăririi comunei și protecției mediului* comuna Sânpetru de Câmpie dispune de containere metalice si pubele pentru colectarea gunoaielor din spațiile publice în toate satele aparținătoare. Salubrizarea comunei se realizează în baza unui contract de delegare a gestiunii serviciului public de salubrizare incheiat cu operatorul economic SC A&B SALUBRIS SRL . Colectarea se face în fiecare sat după un program stabilit.

 In anul 2018 a fost incheiat uncontract de prestări servicii cu o societate specializată SC PROFESIONAL GUARD pentru asigurarea serviciilor de pază a obiectivelor, bunurilor și valorilor publice și private ale comunei Sânpetru de Câmpie.

 Sunt foarte multe de realizat din punct de vedere al infrastructurii , cunoastem toate problemele cu care se confrunta cetatenii comunei noastre si in masura in care vom dispune de fonduri in anul 2019 vom incerca sa demaram lucrarile si la alte obiective de investitii .

 Îmi doresc ca toate proiectele începute sa fie finalizate până anul următor și, mai mult, să reușim să demarăm și alte lucrări de o importanță deosebită pentru comuna noastră.

 Prin acest raport , institutia pe care o reprezint face dovada deschiderii si transparentei pe care o manifesta ,pune la dispozitia cetatenilor date concrete despre modul in care au fost indeplinite datoriile legale fata de localitatea noastra

 Va mulţumesc pentru sprijinul acordat in anul 2018 si sper ca sunteti in continuare alaturi de mine pentru ca astfel sa putem finaliza proiectele aflate in curs si materializarea celor viitoare.

Primar

Pogacean Lucian Minodor